I.	Годишни отчети

1.	Нови форми на отчети за микро и малки предприятия
Съгласно измененията в ЗСч – чл. 29, ал.4 и ал.6 и СС №1 е добавена възможност за отпечатване на Баланс и ОПР в хиляди лева за тези предприятия. Отпечатването на тези форми може да направите от съответните експорти в хил.лв. от меню Справки -> Счетоводни отчети -> съответно Баланс и Отчет за приходи и разходи.

2.	ОПР
Съгласно измененията на СС №1 – т.18 и Приложение №2 са отпаднали статиите Извънредни разходи и Извънредни приходи. Ако в предишната 2015 година сте имали суми в тези статии е необходимо да ги рекласифицирате в други статии в полето „Предходна година“, както и евентуално да коригирате настройката за сметки 690 и 790, ако имате записвания по тях.

II.	Запис на файлове за ДДС и VIES

В меню Справки -> Справки ДДС -> Създаване на файлове за ДДС вече се генерират всички файлове за подаване в НАП – трите файла за ДДС (Pokupki.txt, Prodagbi.txt и Deklar.txt) и също така ако има доставки за деклариране в ЕС се генерира и VIES.TXT. Освен това програмата вече предлага след като потвърдите с бутона ОК да изберете място, където да запишете файловете. По подразбиране това става в подпапка  \Softsystem\FSO\Declaracii\име на фирмата\ на локалния компютър, от който се прави записа.

III.	 Въвеждане на първични документи за Дневниците по ДДС

1.	И в Дневник продажби програмата вече проверява за дублирани документи 12 месеца назад.
2.	При въвеждане на вид документ 03 – Кредитно известие програмата проверява и извежда съобщение, ако сумата на документа не е отрицателна и не разрешава записа му.